"Toora käsud kehtivad ikka veel,
kuid ainult vastavalt Jeesuse õpetusele."
Gershon Nerelin Iisrael
Seekord on pühapäeva või sabati pidamine.
Minuga on Gershon Nerelin.
Shalom. Gershon, rääkige palun, miks sabati teema on oluline.
Sabati järgimine on oluline, sest see on keskne teema Piiblis,
eriti Vanas Testamendis. 10 käsus ja juudi identiteedis.
Sabati pidamine seitsmendal päeval.
Sabatit on peetud ka esimesel päeval.
Mina räägin 7. päeva sabatist, millest on juttu Vanas Testamendis.
Samuti ka Uues Testamendis kui üks eriline puhkepäev, millal
austatakse ja ülistatakse Isandat, distantseerudes igapäeva rutiinist.
Millest tuleb see vaidlus, millisel päeval seda tuleks pidada?
Kui kogudusest sai paganakogudus, universaalne kogudus,
siis kadus juudilik iseloom. Kirikuisad põhiliselt läänes
tahtsid säilitada üht erilist hegemooniat.
Ühte erilist liturgia seadust. Nad tahtsid arendada õpetust,
mille kohaselt Iisrael ei ole enam valitud rahvas.
Kogudus on uus Iisrael, tõeline Iisrael, asendades
Iisraeli rahva. Siis nad tahtsid ka sabatit asendada.
Nad panid sabati asemele nädala esimese päeva,
Isanda päeva, nagu seda Uues Testamendis nimetatakse.
Uues Testamendis ei ole käsku pidada esimest nädala päeva.
Sabat on ka Uues Testamendis erilise päevana.
Juutidest Jeesusesse uskujatest sai arvuline vähemus, sest paganad
ületasid neid arvukuselt. See suur mittejuutidest enamus tahtis end
juudi karakteristikutest distantseerida.
Näiteks juudi kalendrist. Paganate kirik algatas
uue päikesekalendri kuukalendri asemel.
Juudi kalendris oli nädalane sabatitsükkel väga oluline.
Seitsme päeva sabat. Kogudus muutis seda, sest see muutis
kogu paasapühade pidamist. Seega kogudus tahtis muuta
kalendrit, tähistamisi, pühade pidamist.
Sabat oli üks pühadest päevadest.
Kogu liturgiat, mis oli sellega seotud.
Millisest puhkepäevast räägib Uus Testament?
Uue Testamendi evangeeliumitest leiame huvitaval kombel,
et Jeesus pidas sabatit.
Isand Jeesus külastas sabati ajal sünagoogi.
Jeesus luges prohvetitest sabati ajal.
Jeesus ütles enda kohta:"Mina olen Sabati isand." Ta ei öelnud:
"Mina olen pühapäeva isand," vaid "Mina olen sabati isand."
Võime meenutada, et Jeesus tegi palju imesid sabati ajal.
Miks just sabati ajal? Näitamaks, et sabati ajal
on lubatud head teha. Sabatit tuleb pidada teisiti, kui rabid nõudsid.
Sabati ajal ei pea sa olema halvatud.
Sabati ajal võib olla aktiivne, kui tahad teha head.
Seda Jeesus tahtis - tutvustada uut arusaama sabatist.
Seda teeme me messiaanlike juutidena tänapäeval.
Me pühitseme seitsmenda päeva sabatit, sest me ei leia mingit
käsku nädala esimese päeva pidamise kohta seitsmenda
päeva asemel. Me peame sabatit koos teiste juutidega.
See on Iisraeli riigis väga normaalne.
Me peame sabatit, nagu kõik teised juudid.
Pühapäeval lähevad lapsed kooli, üliõpilased ülikooli, sõdurid
lähevad armeese tagasi. Pühapäev on tavaline argipäev.
Tõlge: Airi Vasar